Svar på henvendelser fra DN-Hillerød om Fingerplan 2019 mv.

|  |  |
| --- | --- |
| Indbakke | x |



|  |  |  |  |  |
| --- | --- | --- | --- | --- |
|

|  |
| --- |
| **Jeppe Fisker Jørgensen** |

 | Vedhæftede filer12.31 (for 1 time siden) |  | https://mail.google.com/mail/u/0/images/cleardot.gifhttps://mail.google.com/mail/u/0/images/cleardot.gif |
|

|  |
| --- |
| til mig, heokh@mfvm.dk, Carsten, Hans, Kirstine, Christinahttps://mail.google.com/mail/u/0/images/cleardot.gif |

 |

Kære Ulrik Ravnborg/DN Hillerød

Tak for nedenstående henvendelse og din henvendelse af 3. april 2019 om samme sag.

I forbindelse med udarbejdelsen af Fingerplan 2017 stillede Hillerød Kommune forslag om at muliggøre en udvidelse af en virksomhed i Uvelse, sydvest for Hillerød, der behandler bygningsaffald.

Efter dialog mellem Hillerød Kommune, det daværende SVANA, Vejdirektoratet og Erhvervsstyrelsen blev det dengang besluttet at imødekomme forslaget ved at indskrive følgende bestemmelse i Fingerplan 2017  § 22, stk. 4 (se gulmarkering):

*Områder som er udpeget som egnede lokaliseringsmuligheder for virksomheder med særlige*

*beliggenhedskrav (klasse 6 og 7 virksomheder): Vassingerød (Allerød Kommune), Ny Vassingerød*

*Nordøst/Farremosen (Allerød Kommune), Gadstrup Erhvervspark (Roskilde Kommune) og Uvelse (Hillerød*

*Kommune). Områderne er vist på kortbilag I. Området i Uvelse består af to arealer (matr. 12d*

*og 12a) i Uvelse By. For begge arealer gælder, at de alene må anvendes til behandling af bygningsaffald.*

*Til dette formål samt dertil knyttede kontor- og fællesfaciliteter, må der på det ene areal (matr. 12d)*

*maksimalt være et samlet bygningsareal svarende til de eksisterende knap 14.000 etagemeter, mens*

*der på det andet areal (matr. 12a) maksimalt må opføres 7.000 etagemeter. Sidstnævnte må alene*

*ske med henblik på udvidelse af den eksisterende virksomhed i området. Udpegningerne forudsætter,*

*at arealinteresserne, herunder grundvandsinteressen og interesser med hensyn til trafik, afvejes i*

*kommuneplanlægningen.*

I mellemtiden er der gennemført yderligere en revision af Fingerplanen. Det er resulteret i Fingerplan 2019, der trådte i kraft den 29. marts 2019. I Fingerplan 2019 er ovennævnte bestemmelse fastholdt.

På baggrund af vedlagte høringssvar fra Hillerød Kommune er bestemmelsen imidlertid præciseret på følgende måde (se rødmarkering):

*(…) For begge arealer gælder, at de alene må anvendes til behandling af bygningsaffald samt affald med en klar relation til bygningsaffald*. *(…)*

Denne præcisering åbner ikke mulighed for, at der på de nævnte arealer i Uvelse kan planlægges for større anlæg til behandling af andre affaldskategorier end bygningsaffald –eksempelvis større mængder jord.

Præciseringen udspringer alene af en vurdering af, at der i tilknytning til bygningsaffald til tider kan være mindre affaldsfraktioner, som ikke er bygningsaffald, men har en klar relation til bygningsaffald – eksempelvis mindre mængder jord.

Til orientering har jeg sat Hillerød Kommune og Miljø- og fødevareministeriet cc på dette svar.

Med venlig hilsen

**Jeppe Fisker Jørgensen**
Chefkonsulent

**ERHVERVSSTYRELSEN**Planlægning og byudvikling

Dahlerups Pakhus
Langelinie Allé 17
2100 København Ø
Telefon: +45 35291000
Direkte: +45 35291267
E-mail: JepFis@erst.dk
[www.erhvervsstyrelsen.dk](http://www.erhvervsstyrelsen.dk/)

ERHVERVSMINISTERIET

Erhvervsstyrelsen er ansvarlig for behandlingen af de personoplysninger, vi modtager om dig. Læs mere om formål og lovgrundlag for databehandlingen på [erhvervsstyrelsen.dk](https://erhvervsstyrelsen.dk/privatlivspolitik).
Hvis du sender følsomme oplysninger, opfordrer vi til, at du bruger din digitale postkasse på [Virk](https://hjaelp.virk.dk/digital-post).